Christiansfeld

Christiansfeld er en by i Sønderjylland med  innbyggere (2013).Danmarks Statistik: Tabel BEF44. (Besøkt 6. februar 2014) Byen ligger i Kolding kommune og er en del av Region Syddanmark. Christiansfeld var hovedby i den tidligere Christiansfeld kommune.

Den er oppkalt etter Christian VII og ble grunnlagt av herrnhuterne - Brødremenigheten - ved Lorenz PrätoriusDansk Arkitektur Center om Christiansfeld og Prätorius (besøkt 6. februar 2014) i 1773, da kongen ga skattefrihet i 10 år og i tillegg et statstilskudd på 10% av byggesummen på alle nye bygninger. Hovedparten av byens hus er oppført i perioden 1773–1800. 

Bakgrunnen for at Brødremenigheten slo seg ned her var Christian VIIs europareise i 1768. Sammen med  Johann Friedrich Struensee kom kongen og hans reisefølge til Zeist i Nederland som var bygget av menigheten. I 1771 lot Struensee seg overtale av broren Carl August Struensee som da var ansatt i finanskollegiet til å invitere herrnhutterne til Sønderjylland i kongens navn.Danmarks købstæder side 141 I samtiden var Herrnhuterne kjent for sin arbeidsomhet og håndverksmessige dyktighet og håpet var at byen ville fremme handel og industri.

I 1867 fikk byen offisiell status som «flække» – en begrenset bystatus.

De opprinnelige bygningene er svært velbevart og følger en streng byplan. Blant severdighetene er Brødremenighetens kirkesal og kirkegården Gudsageren der menn og kvinner ligger begravet på hver sin side av kirkegården i graver uten annen utsmykkning enn enkle gravsteiner.

Byen er berømt for sine honningkaker – en tradisjon, som går helt tilbake til 1783. 

Cirka 200 av byens innbyggere er fremdeles medlemmer av Brødremenigheten, mens flertallet i dag hører til den danske Folkekirke med kirke i Tyrstrup, som er sammenvokset med Christiansfeld.Danmarks købstæder side 142

Christiansfeld ble 4. juli 2015 oppført på UNESCOs liste over verdensarven. Oppføringen av Brødremenighetenes bosettinger ble utvidet i 2024.

Den norske forfatterinnen Camilla Collett (1813-1895) gikk på Brødremenighetens skole i Christiansfeld fra 1827 til 1829.Norsk biografisk leksikon: Camilla Collett Besøkt 23. oktober 2018

 Referanser 

 Litteratur 
 Søren Olsen: Danmarks købstæder, 144 købstæder og andre gamle byer, Politikens Forlag 2000, ISBN 87-567-6203-8

 Eksterne lenker 

 christiansfeld.dk, Forum Christiansfeld
 Christiansfeldcentret 

Kategori:Byer i Region Syddanmark
Kategori:Verdensarven i Danmark
Kategori:Koldings geografi
Kategori:De bøhmiske brødre